Nafa­rro­a­ko Par­la­men­tuko Lehendakaritzako, Berdintasuneko, Funtzio Publikoko eta Barneko Batzordeak, 2023ko otsailaren 14an egin­da­ko bileran, honako era­ba­ki hau one­­­tsi zuen: “Erabakia. Horren bidez, Nafarroako Berdintasunerako Institutua premiatzen da berdintasun-teknikarien sarearen egoera hobetzeko proposamen bat egin dezan”.

Lege­bil­­­tza­rre­ko Erre­ge­la­men­du­ko 114. arti­ku­lu­an eza­rri­ta­koa betez, aipa­tu era­ba­kia Nafa­rro­a­ko Par­la­men­tu­ko Aldiz­ka­ri Ofi­zi­a­le­an argi­ta­ra dadin agin­tzen dut. Hona tes­tua:

“Nafarroako Parlamentuak Nafarroako Berdintasunerako Institutua premiatzen du ahalik eta lasterren:

1. Berdintasun-teknikarien sarearen egoera hobetzeko proposamen bat egin dezan, baita figura horren hedapen progresiboa egitekoa ere, modu batean edo bestean sarea Nafarroako Foru Komunitate osoan bermatuta egon dadin.

2. Planifikazio bat egin dezan, arian-arian lanpostu horien epe luzerako egonkortasuna berma dadin.

3. Koordinazio-esparru finkoa sortu dezan, legeak ezartzen dituen edukiak lantzeko eta horiek toki entitateetan eta mankomunitateetan gauzatu ahal izateko.

Nafarroako Parlamentuak Nafarroako Gobernua premiatzen du:

1. Albait lasterren onets dezan Emakumeen eta gizonen arteko berdintasunaren alorrean Nafarroako Foru Komunitateko administrazioa eta Nafarroako toki entitateak koordinatzeko batzordea sortzeko foru dekretua.

2. Aipatu batzorde horretan estrategia bat adostu dezan, berdintasuneko agentearen figura sendotu eta zabaltze aldera udal edo mankomunitate guztietan, bertan erabakitzeko administrazio bakoitzaren lankidetza-esparrua –hala ekonomikoa nola laguntza teknikoari dagokiona–, bai eta egonkortasuna ere”.

Iruñean, 2023ko otsailaren 15ean

Lehendakaria: Unai Hualde Iglesias